钦定古今图书集成/历象汇编/乾象典/第070卷 > 坤舆图说 > 《气赋》张文
## 钦定古今图书集成/历象汇编/乾象典/第070卷 > 坤舆图说 > 《气赋》张文

“若夫气之为物也，寥廓无象，中虚自然，激混混而为
地，蔚苍苍而称天。其下降也，日月星辰著矣；其上腾
也，山河树木生焉。虹楼隐于云际，蜃阁浮于海边，圣
人遇之而为主，道士餐之而得仙，纷盖松而吐雾，拥
𬬻柏而生烟。若乃变化千体，包含万类，结庆呈祥，敷
荣表瑞，翳春荣而绮靡，笼秋壑而枯悴，喷朝霞而共
丹，腾晚霭而孤翠，触途无限，遇物相因，扶心体而为
命，运手足而为身，九关用而殡魄，六腑通而谷神，朦
胧虎岫，晻暧龙津，重辉赞于太子，五色彰于异人，出
舂陵而表贶，度函关而浮真，既霏微以荟蔚，复萧索
而轮囷，象圆光于浅晖，摇碎影于微尘。尔其橐籥无
穷，埙箎异态，乍舒乍卷，如显如晦。罕养悬匏，虚惊众
籁。或散漫而成罗绮，或昭彰而为黼黻。昏晓树而沉
沉，羃遥峰而霭霭。至若嘘精吸液，含风吐云，拂鲍肆
面均臭，凝麝帏而其芬。和妆台之艳粉，杂舞阁之轻
裙。汎苏皋而郁郁，袭桃径之氛氲。有色可见，无声可
闻。助莺杯之桂馥，添凤俎之兰薰。肹蚃难名，睢盱不
测。随致动静，与时消”息，“聚散无定，盈亏独全。其纤也
入于有象，其大也出于无边。凭太虚而作宅，终造化
而为年。随之不见其后，迎之不见其前。惟恍惟惚，元
之又元。吾不知共谁氏之子？象帝之先。”